Cine este Orlando Zaharia de la Chefi la Cuțite? Noul jurat este cunoscut de către telespectatorii fideli ai emisiunii, iar asta pentru că el a fost invitat de multe ori să jurizeze pentru amuletă sau să îi ajute pe cei trei chefi celebri. Acum, bucătarul este într-o postura în care nu și-a imaginat că va fi: aceea de jurat alături de alți trei chefi în emisiune. Cariera lui Orlando este impresionantă, la fel ca și cunoștințele sale despre bucătărie.
Chefi la Cuțite sezonul 13 i-a înlocuit pe cei trei chefi celebri: Sorin Botea, Cătălin Scărlătescu și Florin Dumitrescu cu alți patru bucătari. Cei trei au decis să întrerupă colaborarea cu Antena 1 din cauza oboselii, conform unui comunicat transmis de trust.
Totuși, unele voci susțin că locurile nu stau chiar așa. Se pare că chefii ar fi cerut să le fie mărit onorariul, însă trustul a tergiversat negocierile și discuțiile, așa că cei trei au decis că nu vor începe filmările până nu obțin mai mulți bani.
Așa se face că Antena 1 a fost nevoită să găsească înlocuitori pentru sezonul 13 al emisiunii.
Cei noi jurați sunt: Alexandru Sautner, Richard Abou Zaki, Orlando Zaharia și Ștefan Popescu.
Orlando Zaharia nu este străin de lumea televiziunii. El a mai avut câteva apariții în Chefi la Cuțite. Publicul are șansa să îl cunoască mai bine odată cu începutul sezonului 13 al show-ului.
Chef Zaharia a lucra în restaurante de lux din București și din străinătate. El a condus echipe de bucătari și are o experiență destul de mare în spate.
Are 45 de ani și s-a născut pe 17 august 1979. Este căsătorit și are un băiat pe nume Andreas. Chef Zaharia este căsătorit cu Mădălina, femeia care îi este aproape de aproximativ 20 de ani.
El a terminat liceul Economic Viilor din București și s-a apucat de gătit de la 14 ani. A acumulat o experiență vastă, atât în țară, cât și în străinătate, iar experiența de 2 ani pe vas a fost una extrem de interesantă.
"A fost o experienţă colosală. Am avut ocazia să cunosc lucruri pe care nu aveam de unde să le aflu dacă lucram doar în ţară. Am intrat în contact cu alte tradiţii, cu alte obiceiuri şi, automat, cu alte moduri de a prepara mâncarea", a povestit cheful.
El și-a început primii ani de bucătărie într-un hotel din București faimos, apoi a lucrat în restaurante din Cipru și Rhodos.
Chef Zaharia a fost bucătar pentru Președinția Română, membru în echipa națională de bucătari și cofetari din România, la Erfurt 2012 și CUlinare World Cup 2014.
El este general manager din 2020 în România pentru compania Yarzin-Sella, o companie care oferă servicii Hight-End Food pentru cele mai mari companii de Hgh-Tech din lume.
Zaharia a câștigat în 2019 prima ediție Chef de Româna, o competiție pentru bucătarii profesioniști.
Chef Zaharia a fost Executive Chef pentru lanțul de restaurante QS Inn și Pagaia.
Acum, noul jurat de la Chefi la Cuțite administrează restaurantele CAU din București și Constanța.
În plus, el a fost desemnat Bucătarul de Aur al Bucureștiului în anul 2010.
În 2018, Zaharia a participat la Chefi la Cuțite în calitate de jurat – el a trebuit să noteze preparatele foștilor chefi Bontea, Scărlătescu și Dumitrescu.
Acum, el se află în postura în care se va lupta pentru amulete și își va coordona echipa pe care și-o formează în cadrul emisiunii.
"Să fiu parte din juriul Chefi la Cuțite este pentru mine un vis împlinit. Încă procesez această informație și este pentru prima oară când nu știu o rețetă – rețeta exprimării acestor emoții.
Știu însă că abia aștept să începem, să cunosc concurenții, poveștile și preparatele lor și dă dăm drumul competiției dintre noi. Va fi foarte interesantă și această parte.
Eu sunt un om care a parcurs tot traseul în bucătărie, n-am ratat nicio etapă, știu ce înseamnă pasiunea pentru acest domeniu și sunt gata sa îi susțin și să îi îndrum pe cei care caută un loc în această lume, a declarat Orlando Zaharia.